Робърт Бърнс
На един ковач

Превод от английски: Владимир Свинтила, 1992

chitanka.info

След дълъг полет Аполон

веднъж от небесата

с Пегас, крилатия си кон,

се спуснал на земята.

Пегас не бил добър пешак:

подхлъзнал се по склона,

закуцал и провлякъл крак

за скръб на Аполона.

В ковачницата на Вулкан

закарал го ездача

и своя кон неподкован

оставил на ковача.

Ковача цял се изпотил,

но подковал жребеца.

За този труд му заплатил

с един сонет певеца.

Ковачо, виждаш, Аполон

е плащал със сонети.

Ще подковеш ли моя кон

за тези ми куплети?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.